Заместник-министърът на отбраната Анатолий Величков поздрави от името на министъра на отбраната личния състав на ВМС по повод годишнината. В своето изказване той акцентира на проектите, по които работят в синхрон политическото и военното ръководство - за възстановяване на способностите и поддръжката на фрегатите Е-71 „Вилинген“ и за придобиване на многофункционален модулен патрулен кораб за ВМС. Заместник-министърът на отбраната припомни и знаменити дати от бойната слава на военния флот и пожела на всички да имат сърцето, куража и решимостта на победителите.